আধুনিক ক্ৰিকেট জগতৰ আটাইতকৈ আক্ৰমণাত্মক খেলুৱৈ সকলৰ অন্যতম, ক্ৰিকেট জগতত Mr. 360 হিচাপে পৰিচিত দক্ষিণ আফ্ৰিকাৰ ক্ৰিকেটাৰ এবি ডে ভিলিয়াৰ্চে সকলো প্ৰকাৰৰ ক্ৰিকেটৰ পৰা আজি অৱসৰ ঘোষণা কৰিছে।
It has been an incredible journey, but I have decided to retire from all cricket.
তেওঁৰ কেৰিয়াৰত পৰিয়ালৰ ত্যাগৰ কথা স্বীকাৰ কৰি ভিলিয়াৰ্চে ক্ৰিকেট জীৱনৰ প্ৰতিজন সতীৰ্থ, প্ৰতিজন প্ৰতিদ্বন্দী, প্ৰতিজন প্ৰশিক্ষক, প্ৰতিজন ফিজিঅ' আৰু ক্ৰিকেটৰ লগত জড়িত প্ৰতিজন কৰ্মচাৰীক ধন্যবাদ জনায় আৰু ক্ৰিকেট অনুৰাগীৰ দ্বাৰ লাভ কৰা সমৰ্থনৰ বাবে কৃতজ্ঞতা প্ৰকাশ কৰে।
উল্লেখ্য যে ইণ্ডিয়ান প্ৰিমিয়াৰ লীগৰ দল ৰয়েল চেলেঞ্জাৰ্ছ বাংগালোৰৰ এজন গুৰুত্বপূৰ্ণ সদস্য ডে ভিলিয়াৰ্চে দলটোৰ হৈ ১৮৪ খন আই পি এল খেলত অংশগ্ৰহণ কৰিছিল।
ভিলিয়াৰ্ছে আই পি এলত সৰ্বকালৰ ৰাণ সংগ্ৰহকাৰীৰ তালিকাত ৩৯.৭০ গড়ে ১৮৪ খন খেলত ৫,১৬২ ৰাণ সংগ্ৰহ কৰি ষষ্ঠ স্থানত আছে।
দক্ষিণ আফ্ৰিকাৰ প্ৰাক্তন বেটাৰজনে বিশ্বৰ বিভিন্ন লীগত ৩৪০ খন টি-২০ খেলত অংশগ্ৰহণ কৰিছিল।
অৱশ্যে আন্তঃৰাষ্ট্ৰীয় ক্ৰিকেটৰ পৰা ডে ভিলিয়াৰ্চে ২০১৮ চনৰ মে' মাহতে অৱসৰ লৈছিল। দক্ষিণ আফ্ৰিকাৰ হৈ খেলুৱৈজনে ১১৪ খন টেষ্ট, ২২৮ খন এদিনীয়া আৰু ৭৮ খন টি-২০ খেলত অংশগ্ৰহণ কৰিছিল।
অসম আৰক্ষীত ওলাইছে ২৪৪০ টা পদত চাকৰি, কেতিয়া কিদৰে কৰিব পাৰিব আবেদন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
